Diari Oficial de la Generalitat Valenciana


Sumari del DOGV 1091, del 22-06-1989 (1989/814254)

ORDRE d'1 de juny de 1989, de la Conselleria de Sanitat i Consum, per la qual es regula la concessió de subvencions destinades a Centres de Planificació Familiar.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/06/01/(1)/dof/vci/html**

### Dades del document

Número de DOGV
:   1091

Data del DOGV
:   22-06-1989

Secció del DOGV
:   DISPOSICIONS GENERALS

Número del document
:   1989/814254


Data del document
:   01-06-1989

Organisme emissor
:   Conselleria de Sanitat i Consum

Tipus de document
:   Ordre

Ordre d'1 de juny de 1989, de la Conselleria de Sanitat i Consum, per la qual es regula la concessió de subvencions destinades a Centres de Planificació Familiar.  
La Generalitat Valenciana pretén de potenciar al màxim el desplegament d'una política sanitària global que vaja dirigida a atendre, des de les més distintes vessants, un concepte de salut integral, que comprén les facetes educativa, preventiva i assistencial.  
Dins d'aquesta actuació sanitària constitueix la concessió de subvencions, dins de les disponibilitats pressupostàries, a fi que aquests disposen dels equipaments adequats i dels recursos materials i humans més idonis per a l?eficaç compliment de la seua funció sanitària.  
Per aixà, i segons que disposa l'article 28 de la Llei 12/1988, de 30 de desembre, de Pressuposts de la Generalitat Valenciana per a 1989.  
ORDENE:  
Article primer  
La Conselleria de Sanitat i Consum, dins els límits pressupostaris aprovats a aquest efecte, concedirà subvencions per a tota classe de despeses de funcionament i de personal, que s'origine als Centres de Planificació Familiar dependents de les Corporacions Municipals existents a la Comunitat Valenciana.  
Les subvencions se pagaran amb càrrec al Capítol IV de la Secció 10, Servei 02 i Programa 413.10 del Pressupost de la Generalitat Valenciana per a 1989.  
Article segon  
Segons que estableix l'apartat c) de l'article vuité del Decret 27/1987, de 30 de març, del Consell de la Generalitat Valenciana, no podran beneficiar-se de subvencions amb fons procedents dels pressuposts de la Generalitat els Centres, Serveis i Establiments Sanitaris que no disposen de la preceptiva autorització administrativa a què fa referència l?esmentat Decret.  
Article tercer  
S'aproven les bases que regulen el règim de subvencions previstes en aquesta Ordre i que hi figuren com al seu Annex I.  
DISPOSICIO FINAL  
S'autoritza la Junta d'Avaluació, constituïda segons la base cinquena de l'Annex I, per al desplegament i l?execució del que disposa la present Ordre, que entrarà en vigor l?endemà de la seua publicació al Diari Oficial de la Generalitat Valenciana.  
València, 1 de juny de 1989.  
El Conseller de Sanitat i Consum,  
JOAQUIN COLOMER  
SALA BASES REGULADORES DEL REGIM DE SUBVENCIONS DESTINADES A CENTRES DE PLANIFICACIO FAMILIAR  
Primera  
Els Centres de Planificació Familiar interessats tindran a la seua disposició en les Direccions Territorials i Serveis Centrals de la Conselleria de Sanitat i Consum i Servei Valencià de Salut, el model de la instància necessari per formalitzar llur sol·licitud, i el qüestionari que caldrà adjuntar-hi.  
Segona  
Aquests documents, degudament formalitzats, seran adreçats a l'Hble. Sr. Conseller de Sanitat i Consum, i es podrà presentar a les Direccions Territorials i als Serveis Centrals de la Conselleria de Sanitat i Consum i del Servei Valencià de Salut o a qualsevol del Centres establerts en l'article 66 de la Llei de Procediment Administratiu.  
Tercera  
El termini de presentació d'instàncies serà de 30 dies naturals a partir de l?endemà de la publicació de la present Ordre al Diari Oficial de la Generalitat Valenciana.  
Quarta  
La falta de documentació d'algun dels apartats dels documents esmentats, podrà ser objecte de denegació de subvenció.  
També podrà ser causa de revocació de la subvenció, el fet de no haver presentat, al Servei Valencià de Salut, els butlletins estadístics mensuals corresponents a l'exercici 1989 i que inclou des de gener fins al mes corresponent en què finalitze el termini de presentació d'instàncies.  
Cinquena  
Finalitzat el termini de presentació d'instàncies, el Conseller de Sanitat i Consum convocarà una Junta d'Avaluació, formada pels Directors Generals de Promoció de la Salut, Direcció General de Planificació de l?Assistència Sanitària i del Servei Valencià de Salut, aquesta Junta d'Avaluació comptarà amb una Comissió Tècnica formada pels responsables tècnics de cada Direcció General, per tal d'estudiar i valorar les sol·licituds presentades.  
La Junta d'Avaluació podrà demanar totes les informacions i la documentació addicional que estime necessàries.  
Sisena  
La resolució escaient es comunicarà per escrit a l'interessat.  
Setena  
El pagament de la subvenció es farà en els termes i percentatges successius prevists a l'article 30 de la Llei 12/1988, de 30 de desembre, de Pressupost de la Generalitat Valenciana per a l?exercici de 1989.  
Vuitena  
En el supòsit que els Centres de Planificació Familiar no acompliren els requisits determinats en la base setena, la Conselleria de Sanitat i Consum deixarà sense efecte les subvencions concedides, i arbitrarà el procediment per a la devolució de l?import ja pagat.  
La Conselleria de Sanitat i Consum es reserva a tots els efectes el dret d'inspeccionar la destinació de la subvenció concedida.


Còpia Permalink ELI